OpenLLM-France/wikimedia huggingface dataset:
# Lukas Løkken

Lukas Løkken (15 de juliol de 1992) és un actor danès, És conegut per interpretar els personatges de "Jack" en En-to-tre-nu!, "Patrick" en The Rain i "Anders" en Nisser.

## Filmografia

* En-to-tre-nu! (2016)
* The Rain (2018—2020)
* 2 Døgn (2021)
* Nisser (2021)

## Referències

* ↑ «Lukas Løkken» (en portuguès brasiler). Observatório do Cinema. Arxivat de l'original el 2022-05-19. [Consulta: 21 abril 2022].
* ↑ «Lukas Løkken» (en portuguès brasiler). AdoroCinema. [Consulta: 21 abril 2022].
* ↑ «The Rain - 3ª Temporada (Netflix, 2020)» (en castellà). Plano Crítico, 08-08-2020. [Consulta: 21 abril 2022].
* ↑ «Elfos - Série da Netflix transforma o Natal numa história de terror» (en portuguès brasiler). Canal Tech. [Consulta: 21 abril 2022].

## Enllaços externs

* «Lukas Løkken». IMDb.
# Lukas Hinterseer

Lukas Hinterseer (n. 28 març 1991) és un futbolista professional austríac que juga pel FC Ingolstadt 04.
El 6 de maig de 2014, va signar un contracte de tres anys amb el FC Ingolstadt 04. El 5 d'abril de 2016, estén el seu contracte fins al 2017.
És el net de l'excampió olímpic i guanyador de la Copa del Món, l'esquiador alpí Ernst Hinterseer i també el nebot de la cantant i exesquiador alpí Hansi Hinterseer. Va fer el seu debut internacional en una victòria 1–0 contra els EUA el novembre de 2013.

## Referències

* ↑ «Zwei Neue für die "Schanzer"» (en alemany). kicker.de. [Consulta: 7 maig 2014].
* ↑ «Hinterseer-Vertrag bei Ingolstadt um ein Jahr verlängert» (en alemany). [Consulta: 5 maig 2016].
* ↑ «Hinterseer chooses goals over genes», Dec 19, 2014. Arxivat de l'original el de març 5, 2016. [Consulta: Feb 25, 2015].

## Enllaços externs

* Lukas Hinterseer Fitxa a Fussballdaten
* Lukas Hinterseer at weltfussball.de
* Lukas Hinterseer, Fitxa a Soccerway
# Luis Leonardo Almagro Lemes

Luis Leonardo Almagro Lemes (Paysandú, 1 de juny de 1963) és un advocat i diplomàtic uruguaià pertanyent al Front Ampli. Va ser el ministre d'Afers Exteriors del govern de José Mujica. És l'actual Secretari General de l'OEA.

## Biografia

Nascut a Paysandú, al nord-oest de l'Uruguai, es llicencià en dret a la Universitat de la República el 1987 a Montevideo. Des de 1988 realitzà una sèrie de cursos de diplomàcia a l'Institut Artigas de Servei Exterior.
La seva trajectòria diplomàtica començà el 1988 quan se'l nomenà representant de la Cancelleria a la UNESCO. Entre 1989 i 1991 va ser president del Comitè de Cooperació Internacional de la Junta Nacional de Prevenció del Tràfic Il·lícit i Ús Abusiu de Drogues.
El 1991 va ser nomenat Primer Secretari i encarregat de negocis a l'ambaixada de l'Uruguai a la República Islàmica de l'Iran, càrrec que va mantenir fins al 1996, quan va treballar a la Direcció General d'Assumptes Polítics. Entre 1997 i 1998 va ser coordinador nacional del Grup de Valdívia. A partir de 1998 i fins al 2003 va treballar a l'ambaixada uruguaiana a Alemanya.
El maig de 2005 va ser nomenat Director de la Unitat d'Assumptes Internacionals del Ministeri de Ramaderia, Agricultura i Pesca, i va ser l'assessor del llavors ministre José Mujica. El 2007 va ser nomenat ambaixador de l'Uruguai a la República Popular de la Xina durant el govern de Tabaré Vázquez, càrrec que va mantenir fins al 2010 quan el president electe, José Mujica, el va nomenar Canceller de la República.

## Obres

* Almagro, Luis. Una visión diferente sobre la inserción internacional. (2004)
* Almagro, Luis. Bases para una política de inserción comercial externa. (2005)
* Almagro, Luis. Agencia del Comercio Exterior. (2005)
* Almagro, Luis. Estrategia de la Unidad de Asuntos Internacionales. (2005)
* Almagro, Luis. Perspectiva sobre los eventuales acuerdos de libre comercio. (2006)

## Referències

* ↑ De origen blanco, el canciller Luis Almagro pondrá foco en la región, El País, (castellà) [consultat el 2 de març de 2010]
* ↑ «¿Quién es Luis Almagro?». El Observador, 02-10-2016.
* ↑ Embajador de Uruguay en China, Luis Almagro (castellà)
# Lívia Orestil·la

Lívia Orestil·la, en llatí Livia Orestilla, però Dió Cassi l'anomena Cornelia Orestina, fou una emperadriu romana.
Fou la segona esposa de Calígula, que s'hi va casar l'any 37. Se la va emportar el mateix dia que Lívia es casava amb Calpurni Pisó, després que Calígula, convidat al banquet nupcial l'obligués a divorciar-se. Però l'emperador es va divorciar d'ella només dos mesos després. Lívia i Pisó foren llavors desterrats, segons Suetoni.

## Referències

* ↑ Orestilla, Livia a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 43
# Madeleine Albright

Madeleine Albright (15 de maig de 1937 - 23 de març de 2022), nascuda Marie Jana Korbelová, va ser la 64a Secretària d'Estat dels Estats Units entre 1997 i 2001, i la primera dona a ocupar-ne el càrrec. Entre 1993 i 1997 va ser ambaixadora dels Estats Units a les Nacions Unides.

## Biografia

Albright va néixer a Praga, Txecoslovàquia, i va ser criada catòlicament pels seus pares, que s'havien convertit del judaisme per escapar de la persecució. El seu pare, Josef Korbel, va ser un diplomàtic txecoslovac. El 1939 la família va fugir a Londres després de l'annexió de Bohèmia pels nazis. Després de la Segona Guerra Mundial, la família Korbel es va mudar a Belgrad, i el Sr. Korbel va servir com a ambaixador txecoslovac a Iugoslàvia.
Ella i els seus pares van fugir una altra vegada quan els comunistes van assolir el poder a Txecoslovàquia, i la família va anar a parar als Estats Units el 1948.
Albright va cursar estudis a Suïssa i Denver abans d'estudiar ciències polítiques en el Wellesley College, a Massachusetts, amb una beca. També va estudiar Relacions Internacionals en la Paul H. Nitze School of Advanced International Studies (Johns Hopkins University) a Washington DC. Va ser a Suïssa on Marie Jana va adoptar el nom de Madeleine, la forma francesa de "Madlenka", el renom txec que la seva àvia li havia donat.
Albright va obtenir la ciutadania dels Estats Units el 1957, i després de graduar-se a Wellesley dos anys més tard, es va casar amb el periodista Joseph Albright. Van tenir tres filles, abans de divorciar-se el 1982.

## Enllaços externs

* Una entrevista amb Madeleine Albright pel Museu internacional de dones. Arxivat 2016-03-03 a Wayback Machine.

## Referències

* ↑ Favilli, Elena. Contes de bona nit per a nenes rebels: 100 dones immigrants que han canviat el món. Barcelona: Estrella Polar, 2020, p. 128. ISBN 9788418135699.
* ↑ «Madeleine Albright». Gran Enciclopèdia Catalana. Barcelona: Grup Enciclopèdia Catalana.
# Madeleine Brès

Madeleine Brès, nascuda Madeleine Gebelin (Bolhargues, Llenguadoc, 25 de novembre de 1842-Montrouge, 30 de novembre de 1921) va ser la primera dona que obtingué un doctorat en medicina a l'estat francès el 1875. A desgrat de l'obtenció d'un doctorat gràcies a la seva tesi sobre la composició de la llet materna i del seu títol del 1869 que li permetia exercia medicina, se li va vedar a partir del 1871 d'exercir als hospitals públics.

## Referències

* ↑ «Madeleine Brès». Reial Acadèmia de Medicina de Catalunya. [Consulta: 25 novembre 2019].
* ↑ Fresquet, José L. «Madeleine Brès (1842-1921)». Història de la Medicina, 2018. [Consulta: 25 novembre 2019].
* ↑ Corbella, Jacint. «Madeleine Brès (1842-1921), primera doctora en medicina francesa, era occitana». A: Metges i medicina d'Occitània. Institut d'Estudis Catalans, 2012, p. 135–137. ISBN 978-84-9965-137-8 [Consulta: 25 novembre 2019].
# Lorsica

Lorsica (en ligur Lòrsega) és un comune italià, situat a la regió de la Ligúria i a la ciutat metropolitana de Gènova. El 2011 tenia 513 habitants.

## Geografia

Es troba en la petita vall de Fontanabuona, a l'est de Gènova. Té una superfície de 9,71 km² i les frazioni d'Acqua di Sopra, Barbagelata, Castagneto, Figarolo, Monteghirfo (compartida amb el comune de Favale di Malvaro) i Verzi. Les localitats de Costafinale, Scorticata i Pian della Chiesa es troben a l'exclavament de Barbagelata, que s'estén per la vall Trebbia i la vall d'Aveto. Limita amb les comunes de Cicagna, Favale di Malvaro, Moconesi, Montebruno, Neirone, Orero, Rezzoaglio i Torriglia.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 19 juliol 2015].
# Madre

* No s'ha de confondre amb Madré.
«Madre» té aquests significats:
* Obres:
** Madre (curtmetratge de 2017), curtmetratge de ficció escrit i dirigit per Rodrigo Sorogoyen i produït per Caballo Films, Malvalanda i Apache Films
** Madre (pel·lícula de 2019), pel·lícula de drama i suspens hispano-francesa de 2019, en llengua castellana i francesa, dirigida per Rodrigo Sorogoyen
** Madre (el drama padre), obra de teatre escrita per Enrique Jardiel Poncela i estrenada al Teatre de la Comedia de Madrid el 1941
** La madre, curtmetratge espanyol dirigit el 1995 per Miguel Bardem, protagonitzat per Pilar i Javier Bardem
** La Madre (pel·lícula), pel·lícula de coproducció hispano-romanesa dirigida i escrita pel val·lisoletà Alberto Morais, centrada en la qüestió de la maternitat
* Miscel·lània:
** Jean de Madre (Meudon, Alts del Sena, 1862 - París, 1934), jugador de polo
** Manuela de Madre Ortega (Huelva, Andalusia, 1954), política catalana d'origen andalús
** Sierra Madre, diversos indrets
# Madrazo

Madrazo és el nom dels següents personatges:
   * José de Madrazo y Agudo
   * Federico de Madrazo y Kuntz, fill de José.
   * Pedro de Madrazo y Kuntz, fill de José.
   * Luis de Madrazo y Kuntz, fill de José.
   * Raimundo de Madrazo y Garreta, fill de Federico.
   * Ricardo de Madrazo y Garreta, fill de Federico.
   * Cecilia de Madrazo y Garreta, pianista i col·leccionista, filla de Federico.
   * Marià Fortuny i de Madrazo, fill de Marià Fortuny i Marsal i Cecilia de Madrazo.
* Roberto Madrazo; advocat i polític mexicà.
* Javier Madrazo Lavín; polític basc.
* Enrique Diego Madrazo y Azcona; cirurgià espanyol.
* Carlos Alberto Madrazo Becerra; polític mexicà.
* Ángel Madrazo; ciclista professional espanyol.
* Jorge Madrazo Cuéllar; advocat mexicà.
* Carlos Madrazo Limón; polític mexicà.
* Francisco Bernis Madrazo; ornitòleg espanyol.
# Madre (el drama padre)

Madre (el drama padre) és una obra de teatre en dos actes, escrita per Enrique Jardiel Poncela i estrenada al Teatre de la Comedia de Madrid el 12 de desembre de 1941.

## Argument

Unes quatrigèmines contreuen matrimoni amb uns quatrigèmins quan de sobte, tot s'embulla al circular la notícia que, pel que sembla, els vuit són germans. El drama se cern sobre els jovençans, encara que aniran apareixent nous personatges i nova informació que posarà en dubte les diferents paternitats i parentius entre els uns i els altres.

## Representacions destacades

* Teatre (Estrena, 1941). Intèrprets: Guadalupe Muñoz Sampedro, Antonia Plana, Manuel Gómez, José Orjas, Carlos Lemos, Fernando Fernán Gómez, Elvira Noriega.
* Teatre (Teatre Borràs de Barcelona, 1945). Intèrprets: Guadalupe Muñoz Sampedro, Luchy Soto, Consuelo Company, Manolo Gómez Bur, Miguel Gómez, Martínez Ferrer, Fidel Díez.
* Televisión (TVE, 1976). Intèrprets: Amparo Soto, Valeriano Andrés, Víctor Valverde, María Kosty, Félix Navarro, Fedra Lorente, Enric Arredondo, Yolanda Ríos, Alberto Fernández, Alfonso Gallardo, Carmen Maura, Antonio Durán, Ramón Corroto, Raquel Rodrigo, Manuel Torremocha
* Teatre (2001). Intèrprets: Blanca Portillo, Gonzalo de Castro, Juanjo Cucalón, Goizalde Núñez, Ruth García, Paco León, Francesca Piñón.

## Referències

* ↑ «Madre (el drama padre)», consagración de una caricatura, ABC, 4 de juliol de 2001
* ↑ El gran barullo, El País, 5 de juliol de 2001

## Vegeu també

* Enrique Jardiel Poncela
* Carmen Díez de Rivera Icaza

## Enllaços externs

* Informació sobre l'obra
* Madre (el drama padre) a rtve.es a la carta
# Los Piratas (àlbum)

Los Piratas fou el primer àlbum de la banda espanyola Los Piratas, publicat l'any 1992 per Warner Music Group i amb la producció de Javier Abreu. Es tractava d'un àlbum de directe que contenia cançons interpretades per la banda en un concert realitzat a la sala CDB de Vigo a l'octubre del mateix any.

## Referències

* ↑ Fernández Rego, Fernando. «Los Piratas» (en castellà). LaFonoteca.net, 08-02-2009. [Consulta: 17 juny 2020].
# Magnolia (Mississipi)

Magnolia és una ciutat dels Estats Units a l'estat de Mississipi. Segons el cens del 2000 tenia 2.452 habitants.

## Demografia

Segons el cens del 2000, Magnolia tenia 2.071 habitants, 749 habitatges, i 515 famílies. La densitat de població era de 246,8 habitants per km².
Dels 749 habitatges en un 31,2% hi vivien nens de menys de 18 anys, en un 38,1% hi vivien parelles casades, en un 24,7% dones solteres, i en un 31,2% no eren unitats familiars. En el 28,6% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,08.
Per edats la població es repartia de la següent manera: un 24,4% tenia menys de 18 anys, un 12,3% entre 18 i 24, un 25,7% entre 25 i 44, un 22,2% de 45 a 60 i un 15,4% 65 anys o més.
L'edat mediana era de 36 anys. Per cada 100 dones de 18 o més anys hi havia 94,5 homes.
La renda mediana per habitatge era de 21.190 $ i la renda mediana per família de 25.069 $. Els homes tenien una renda mediana de 21.991 $ mentre que les dones 18.839 $. La renda per capita de la població era de 12.426 $. Entorn del 18% de les famílies i el 22,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Magnolia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Magnolia». American Fact Finder. Oficina del Cens dels Estats Units, 12-01-2010.
# Mahmoud Guendouz

Mahmoud Guendouz (àrab: محمود قندوز) (El Harrach, 24 de febrer de 1953) és un exfutbolista algerià de les dècades de 1970 i 1980.
Fou internacional amb la selecció d'Algèria amb la qual participà en la Copa del Món de futbol de 1982 i 1986.
Pel que fa a clubs, destacà a NA Hussein Dey i FC Martigues.
Un cop retirat fou entrenador.

## Referències

* ↑ I. Morrison, The World Cup - A Complete Record 1930-1990, Breddon Books, p. 324
* ↑ Futbolistes internacionals amb Algèria a rsssf.com
* ↑ Mahmoud Guendouz a National-Football-Teams.com (anglès)
* ↑ Trainers of French clubs Arxivat 2008-05-31 a Wayback Machine.
* ↑ Interview with Guendouz
# Mancomunitat del Racó d'Ademús

La Mancomunitat del Racó d'Ademús és una mancomunitat de municipis que engloba tots els que constitueixen la comarca del mateix nom. Aglomera 7 municipis i 2.461 habitants (2014), en una extensió de 370,50 km². Actualment la mancomunitat és presidida per Domingo Antón Lázaro, regidor de l'ajuntament de Cases Baixes.
Les seues competències són:
* Agricultura
* Cartells indicatius
* Defensa del medi ambient
* Esports
* Extinció d'incendis
* Gabinet administratiu
* Gestió tributària
* Higiene
* Indústria
* Mercats
* Salubritat
* Serveis socials
* Turisme
* Urbanisme
Els pobles que formen la mancomunitat són:
* Ademús
* Cases Altes
* Cases Baixes
* Castellfabib
* la Pobla de Sant Miquel
* Torre Baixa
* Vallanca

## Enllaços externs

* DESDE EL RINCÓN DE ADEMUZ: Página web del Cronista Oficial de la Mancomunidad de Municipios del Rincón de Ademuz
* GENTE DEL RINCÓN DE ADEMUZ: Blog del Cronista Oficial de la Mancomunidad de Municipios del Rincón de Ademuz
* Portal de la Direcció General d'Administració Local de la Generalitat
* www.rincondeademuz.com
# Mancomunitat del Carraixet

La Mancomunitat del Carraixet és una mancomunitat de municipis de la comarca de l'Horta Nord que pren el seu nom del Barranc del Carraixet que rega els termes dels quatre pobles que formen l'entitat. Aglomera 21.777 habitants, en una extensió d'11,90 km². Actualment (2021), la mancomunitat és presidida per Marisa Almodóvar Torres, alcaldessa d'Alfara del Patriarca del PSPV-PSOE, des de l'any 2021.
Les competències de la Mancomunitat del Carraixet són:
* Agència d'Ocupació i Desenvolupament Local
* Cultura
* Serveis Socials
* Turisme
* Esports
* Igualtat
* Medi Ambient
* Joventut
Els pobles que formen l'entitat són:
* Alfara del Patriarca
* Almàssera
* Bonrepòs i Mirambell
* Foios
* Vinalesa

## Enllaços externs

* Web oficial de la Mancomunitat
* Facebook Mancomunitat del Carraixet
* Instagram Mancomunitat del Carraixet
* Instagram Turisme Carraixet
* Turisme Carraixet
# Lucien Jasseron

Lucien Jasseron (29 de desembre de 1913 - 15 de novembre de 1999) fou un futbolista francès.

## Selecció de França

Va formar part de l'equip francès a la Copa del Món de 1938.

## Referències

* ↑ Lucien Jasseron Arxivat 2007-09-29 a Wayback Machine.
* ↑ France - Trainers of First and Second Division Clubs Arxivat 2008-05-31 a Wayback Machine.
* ↑ Profile a FFF
# Manga (desambiguació)

«Manga» té aquests significats:
* Manga, estil de còmic japonès
* Toponímia:
** La Manga del Mar Menor, població a la Regió de Múrcia, Espanya
** Manga (Montevideo), barri del nord-est de Montevideo, Uruguai
* Art i entreteniment:
** Hokusai manga, col·lecció d'esbossos de l'artista japonès Hokusai
** MaNga (grup), grup turc de rock rap
# Manaquí de ventre taronja

El manaquí de ventre taronja (Lepidothrix suavissima) és un ocell de la família dels píprids (Pipridae).

## Hàbitat i distribució

Habita la selva pluvial, a les terres baixes i vessants dels Tepuis del sud de Veneçuela, oest, centre i est de Guyana i nord-oest del Brasil.

## Taxonomia

Antany considerat una subespècie de Lepidothrix serena, va ser considerada una espècie de ple dret, arran R. Prum, 1994.

## Referències

* ↑ «Manaquí de ventre taronja». Cercaterm. TERMCAT, Centre de Terminologia. Rev. 20/02/2023(català)
* ↑ Robert Ridley i Guy Tudor (2009). Field guide to the songbirds of South America: the passerines. Mildred Wyatt-World series in ornithology (en inglés) (1a. edición). Austin: University of Texas Press. ISBN 978-0-292-71748-0. «Lepidothrix suavissima, p. 495
* ↑ Phylogenetic Analysis of the evolution of alternative social Behaviorin the Manakins (Aves Pipridae). Evolution, Volum 48, P: 1657–1675
# Manaquí dels iungues

El manaquí dels iungues (Chiroxiphia boliviana) és un ocell de la família dels píprids (Pipridae).

## Hàbitat i distribució

Viu als clars del bosc, sotabosc i vegetació secundària als turons andins del sud-est del Perú i centre i sud-est de Bolívia.

## Taxonomia

Antany considerat una subespècie del manaquí dorsiblau (Chiroxiphia pareola), va ser considerat una espècie de ple dret arran Parker et Remsen 1987

## Referències

* ↑ «Manaquí dels iungues». Cercaterm. TERMCAT, Centre de Terminologia. Rev. 20/02/2023(català)
* ↑ Theodore A. Parker i J.V. Remsen. 1987. Fifty-two Amazonian bird species new to Bolivia. Bulletin of the British Ornithologists' Club. Volum: 107. 94/107. Londres.
# Manaquí de coroneta cerúlia

El manaquí de coroneta cerúlia (Lepidothrix coeruleocapilla) és un ocell de la família dels píprids (Pipridae).

## Hàbitat i distribució

Habita la selva pluvial dels Andes al centre i est del Perú.

## Referències

* ↑ «Manaquí de coroneta cerúlia». Cercaterm. TERMCAT, Centre de Terminologia. Rev. 20/02/2023(català)
* ↑ Robert Ridley i Guy Tudor (2009). Field guide to the songbirds of South America: the passerines. Mildred Wyatt-World series in ornithology (en inglés) (1a. edición). Austin: University of Texas Press. ISBN 978-0-292-71748-0. «Lepidothrix coeruleocapilla, p. 495
# Mamá cumple cien años

Mamá cumple cien años és una pel·lícula espanyola dirigida el 1979 per Carlos Saura, que, a més, va escriure el guió juntament amb Rafael Azcona. La pel·lícula és una comèdia que continua la sèrie iniciada amb Ana y los lobos que Saura va dirigir el 1973. Els personatges són els mateixos, però el caràcter fantàstic del relat és més accentuat. Ha estat doblada al català.

## Argument

Tota una família, incloent-hi la institutriu, Ana, es reuneix al vell casalot al voltant d'una dona gran que complirà cent anys. Ana arriba al lloc i troba els diferents membres organitzant la festa, en una trobada en què reviuen el passat, amb tots els seus conflictes, tensions i interrelacions. L'estructura familiar pesa sobre seu.

## Repartiment

* Geraldine Chaplin: Ana
* Amparo Muñoz: Natalia
* Fernando Fernán Gómez: Fernando
* Norman Briski: Antonio
* Rafaela Aparicio: la mare que fa cent anys.
* Charo Soriano: Luchi
* José Vivó: Joan
* Àngels Torres: Carlota
* Elisa Nandi: Victòria
* Rita Maiden: Solange
* Monique Ciron: Anny
* José María Prada: José

## Premis i nominacions
### Premis

* 1979: Festival Internacional de Cinema de Sant Sebastià: Premi Especial del jurat
* 1979: Chicago: Premi al millor guió

### Nominacions

* 1980. Oscar a la millor pel·lícula de parla no anglesa

## Referències

* ↑ «Mamá cumple cien años». esadir.cat.
* ↑ «Mamá cumple cien años». The New York Times.
# Manuela Sáenz

Manuela Sáenz (Quito, 27 de desembre de 1797 - Paita, 23 de novembre de 1856) va ser una revolucionària equatoriana, reconeguda per la historiografia contemporània com heroïna de les guerres d'independència hispanoamericanes. Va rebre l'orde del Sol i el títol "Libertadora del libertador", després de salvar la vida de Simón Bolívar durant la Conspiració Setembrina de 1828 a Bogotà.
Casada amb un comerciant anglès el 1817, va esdevenir una socialite de la ciutat de Lima, cosa que li va servir per involucrar-se en afers polítics i servir de suport als revolucionaris. Va deixar el seu marit el 1822 i va convertir-se en col·laboradora i parella de Simón Bolívar, fins a la mort d'ell el 1830.
El seu rol en la causa revolucionaria ha estat sovint ignorat i denigrat, fins que a mitjans del segle xx va recuperar-se la seva figura com a líder independentista i precursora del feminisme a l'Amèrica Llatina.

## Referències

* ↑ Curay, Miguel Godos. «Cofradia Manuelitaria: Manuela Sáenz En La Literatura Hispanoamericana Contemporanea», 26-10-2009. [Consulta: 28 setembre 2020].

## Vegeu també

The Ascent of Woman (BBC 2015) 4 Revolution (video documental)